
EXPUNERE DE MOTIVE PRIVIND OPORTUNITATEA PROIECTULUI DE HOTĂRÂRE

privind aprobarea cuantumului cotizaţiei de membru pe anul 2019 și plata acesteia către Asociaţia de Dezvoltare Intercomunitară Polul de Creştere Timişoara (ADI PCT)
1. Descrierea situatiei actuale

Prin Hotărârea nr. 387 din 30.09.2008 Consiliul Local al Municipiului Timişoara a aprobat delimitarea zonei de influenţă a polului de creştere Timişoara.

Prin Hotărârea nr. 137 din 27.04.2010 Consiliul Local al Municipiului Timişoara a aprobat   „Planului Integrat de Dezvoltare al Polului de Creştere Timişoara”, iar prin Hotărârea nr. 5 din 27.01.2009 s-a aprobat acordul participării Consiliului Local al Municipiului Timişoara ca membru în cadrul Asociaţiei de Dezvoltare Intercomunitară a Polul de Creştere Timişoara (ADIPCT) alături de Consiliul Judeţean Timiş şi comunele judeţului Timiş.
De asemenea, prin Hotărârea nr. 5 art. 3 din 27.01.2009 Consiliul Local al Municipiului Timişoara a aprobat Statutul-cadru şi Actul constitutiv-cadru al Asociaţiei de Dezvoltare Intercomunitară Polul de Creştere Timişoara din care face parte şi Municipiul Timişoara.

2. Schimbari preconizate și rezultate așteptate

Conform prevederilor art.11 lit. b) din Statutul Asociaţiei de Dezvoltare Intercomunitară Polul de Creştere Timişoara, asociaţii au obligaţia să plătească cotizaţia anuală, plata urmând să se facă până la 01 aprilie a anului în curs.
Pentru anul 2017, cotizaţia anuală   a fost   la nivelul sumei de 0,5 lei/locuitor/an pentru fiecare membru, potrivit   Hotărârii Adunării Generale a Asociaţiei de Dezvoltare Intercomunitară Polul de Creştere Timişoara nr. 6 /13.03.2014.

Pentru anul 2018, cotizaţia anuală a fost la nivelul sumei de 1 leu/locuitor/an pentru fiecare Membru, potrivit Hotărârii nr. 20 din 11.10.2017, nivelul populaţiei fiind cel stabilit prin ultimele date furnizate de Institutul Naţional de Statistică Timiş, potrivit adresei nr. 292/28.01.2018.  
Prin adresa cu nr. 39/07.02.2019, înregistrată la Primăria Municipiului Timişoara cu nr. SC2019-3025/07.02.2019, Asociaţia de Dezvoltare Intercomunitară Polul de Creştere Timişoara (ADI PCT) solicită promovarea unui proiect de hotărâre pentru aprobarea cotizaţiei aferente anului 2019. Cuantumul cotizaţiei este de 1 leu pe locuitor, nivelul populaţiei fiind cel stabilit prin datele furnizate de Institutul Naţional de Statistică Timiş. 
Cotizaţia anuală la Asociația de Dezvoltare Intercomunitară Polul de Creştere  Timișoara, aferentă anului 2019, în valoare de 1 leu pe locuitor/an, respectiv în cuantum de 329.003 lei conform datelor furnizate de Institutul Naţional de Statistică Timiş prin adresa cu nr. 125/15.01.2019.

3. Concluzii
Consider necesar și oportun  aprobarea proiectului de hotărâre privind aprobarea cuantumului cotizaţiei de membru pe anul 2019 și plata acesteia către Asociaţia de Dezvoltare Intercomunitară Polul de Creştere Timişoara (ADI PCT).

